# data[].attributes.body
Στα κοντινά χωριά υπάρχουν παραδοσιακοί και σύγχρονοι ξενώνες και ταβέρνες που σερβίρουν τοπική κουζίνα.

Τα χωριά είναι : η Σμίξη, το Δίστρατο, το Πανόραμα, η Λάβδα, η Σαμαρίνα, η Αβδέλλα, το Περιβόλι, οι Φιλιππαίοι, τα Αναβρυτά, οι Μαυραναίοι, το Μαυρονόρος, το Σπήλαιο, ο Ζιάκας, το Μοναχίτι, το Μικρολίβαδο , το Κοσμάτι, το Τρίκωμο, το Μεσολούρι, το Πρόσβορο, το Δοτσικό. Σύγχρονα ξενοδοχεία υπάρχουν και στην πόλη των Γρεβενών.

# data[].attributes.body
Είναι η πλαγιά με το μεγαλύτερο ιστορικό χιονοστιβάδων στη Βασιλίτσα με εμπλεκόμενα θύματα. Το όνομα της έχει δοθεί από τους ντόπιους  χιονοδρόμους, όνομα το οποίο είναι μια συντομογραφία της λέξης “ALASKA”.

Με κλίση άνω των 35Ο είναι μία σκέτη πρόκληση για εκτός πίστας, αλλά ο προσανατολισμός της Β-ΒΑ την κάνει πολύ επικίνδυνη για τη δημιουργία χιον/δων.

Στο ιστορικό αυτής της πλαγιάς έχουμε πολλές χιον/δες ενεργοποιημένες από χιονοδρόμους, δυστυχώς ένα θανατηφόρο ατύχημα και ακόμα ένα με τραυματισμούς.

Μεγάλη προσοχή πριν προτιμήσουμε αυτήν τη πλαγιά στο δελτίο χιον/δας του κέντρου, καθώς και τις συνθήκες που επικρατούν την ώρα που θα επιλέξουμε να την κατέβουμε.

Το μεγαλύτερο πρόβλημα της πλαγιάς αυτής όπως και των περισσότερων στο βουνό μας είναι ο δυνατός αέρας που συσσωρεύει το χιόνι στα απότομα σε κλίση κομμάτια της πλαγιάς. Το νούμερο 1 σημάδι που πρέπει να προσέξουμε πριν μπούμε στη πλαγιά.

Πάντα σε τέτοιες κλίσεις δεν ξεχνάμε:

ΑΡΒΑ- ΣΟΝΤΑ – ΦΤΥΑΡΙ

ΠΟΤΕ ΜΟΝΟΣ

ΚΑΤΕΒΑΙΝΟΥΜΕ ΕΝΑΣ – ΕΝΑΣ και σταματάμε σε ασφαλές σημείο

# data[].attributes.body
Είναι η πιο εμβληματική πλαγιά της Βασιλίτσας! Το γνωστό μας “φρύδι” (έτσι το ακούγαμε εμείς πριν ακόμα έρθουμε εδώ). Η πλαγιά “Καθρέφτης” έχει τη μεγαλύτερη έκταση και δίνει “γραμμές” για εκτός πίστας που είναι τρομερά ελκυστικές και έχουν σχετικά εύκολη πρόσβαση. Μέρος της πλαγιάς τέμνεται από το καρεκλάκι και την ελεγχόμενη πίστα που δεν ακριβώς κάτω από τον αναβατήρα.

Ίσως η πλαγιά με τις περισσότερες αυτοενεργοποιούμενες χιον/δες, λόγω της μορφολογίας της αλλά και την έκθεση της στους Δυτικούς και Νότιους ανέμους, που τον Χειμώνα φτάνουν και τα 160χμ/ω!! Έτσι δημιουργείται κάθε χειμώνα η γνωστή κορνίζα η οποία κρέμεται πολλές φορές απειλητικά πάνω από την πίστα. Πολλές φορές πέφτει με τις εναλλαγές θερμοκρασίας, ενώ έχουν γίνει προσπάθειες για τεχνητή χιον/δα από το ΧΚ παλιότερα.

# data[].attributes.body
Το Ε.Χ.Κ. Βασιλίτσας, σήμερα, λειτουργεί με πλήρη αδειοδότηση των ηλεκτρομηχανολογικών και κτιριακών εγκαταστάσεων. Που καθιστά το Ε.Χ.Κ. Βασιλίτσας το πρώτο στην Ελλάδα με έγκριση περιβαλλοντικών όρων και άδεια λειτουργίας.Δύο πίστες του Κέντρου έχουν χαρακτηρισθεί από την F.I.S. Ολυμπιακών προδιαγραφών: η πίστα Δίας (στον διθέσιο) μήκους 1000 μ. και υψομετρικής διαφοράς 289 μ.(1814-2103 μ.) GS-SL και η πίστα Τυμφαία α) μήκους: 760 μ. και υψομετρικής διαφοράς 254 μ. (1780-2034 μ.) και β) μήκους 950 μ. και υψομετρικής διαφοράς 290 μ.(1744-2034 μ.).

# data[].attributes.body
'Ενα μεγάλο, ακόμη, πρόβλημα, αυτό της λειτουργίας του, βρίσκεται στο τέλος του με την ψήφιση τροποποίηση και συμπλήρωση νομων .Έτσι, με τον Οργανισμό Λειτουργίας και Διοίκησης του Κέντρου θα λυθούν τα χρόνια προβλήματα του έκτακτου προσωπικού, που ακούραστα προσφέρει τις υπηρεσίες του πέραν πλέον της δεκαετίας. Επίσης, η ένταξη σε πρόγραμμα Χρηματοδότησης για την κατασκευή του Σαλέ υποδοχής χιονοδρόμων και του πάρκινγκ αυτοκινήτων στη βάση της τριθέσιας καρέκλας, συνολικής αξίας 3.500.000 Ευρώ, θα ανεβάσει την ποιότητα παροχής υπηρεσιών και εξυπηρέτησης των επισκεπτών.

# data[].attributes.body
Η βλάστηση που επικρατεί είναι χαρακτηριστική των οικοσυστημάτων της οξιάς και των παραμεσογειακών κωνοφόρων , των ψυχρόβιων κωνοφόρων και των εξωδασικών οικοσυστημάτων (υπαλπικά λιβάδια). Τα αιωνόβια ρόμπολα, το χειμώνα κάνουν σχηματισμούς με την ομίχλη στο χιόνι, ενώ το καλοκαίρι παιζουν με σκιές στο αλπικό χόρτο της Βασιλίτσας. Το κλίμα στην περιοχή της Βασιλίτσας είναι ενδιάμεσο του Μεσογειακού, που συναντάται γύρω από τις μεσογειακές ακτές, και του Μεσευρωπαϊκού, που επικρατεί στην κεντρική Ευρώπη. Οι ιδιαιτερότητές του είναι αποτέλεσμα της θέσης της Βόρειας

# data[].attributes.body
Το 2000, ενταγμένα στο 2ο Κοιν. Πλαίσιο, κατασκευάζονται από τη Νομαρχία Γρεβενών δύο συρόμενοι αναβατήρες και ένας για αρχαρίους στη θέση Μπαλντούμα. Οι αναβατήρες αυτοί, ο πρώτος με το όνομα Μιγδάνης, μήκους 800 μ. και σε υψόμετρο 1810-2034 μ. και ο δεύτερος με το όνομα Τυμφαία, μήκους 980μ. και σε υψόμετρο 1774-2040 μ., δίνουν καινούργιες προοπτικές και δυνατότητες στο χιονοδρομικό κέντρο, ανεβάζοντας τη δυναμικότητά του και κατατάσσοντάς το στα πρώτα στη Ελλάδα. Όλοι οι αναβατήρες εξυπηρετούν πίστες διαφόρων δυσκολιών και κλίσεων, συνολικού μήκους 22 χλμ., που δεν έχουν δεχθεί εξωτερικές παρεμβάσεις, έχουν διατηρήσει τη φυσική ομορφιά και αποτελούν το μεγάλο πλεονέκτημα της Βασιλίτσας.

# data[].attributes.body
Σήμερα στη Βασιλίτσα λειτουργούν επτά αναβατήρες, εκ των οποίων ο ένας είναι τριθέσιος εναέριος, ο ένας διθέσιος εναέριος, οι τρεις συρόμενοι και οι δύο είναι αναβατήρες για μικρά παιδιά. Επιπλέον, το χιονοδρομικό κέντρο περιλαμβάνει δεκαέξι πίστες συνολικού μήκους περίπου 16 χιλιομέτρων.

# data[].attributes.body
Το Εθνικό Χιονοδρομικό Κέντρο Βασιλίτσας βρίσκεται στο βορειοδυτικό τμήμα του νομού, στην καρδιά της Πίνδου και απέχει 42 χιλιόμετρα από την πόλη των Γρεβενών. Ο ορεινός όγκος της Βασιλίτσας εκτείνεται ανάμεσα στο νομό Γρεβενών και το νομό Ιωαννίνων και ανήκει στην οροσειρά της Πίνδου.